A galagonya pillangóról. 



9 í 



Európában elterjedt egész Lapphonig és Angliáig, sőt Dél-Éurópá- 

 ból még Algírig is eljutott. 



Vájjon az Aporia Crataegi Perzsián és Kis-Ázsián át vette-e 

 útját Török- és Bolgárországnak s onnan Dél-, Közép- és Nyugat- 

 Európa felé, vagy közvetlenül Lengyel- és Magyarországon át, az 

 voltaképen egészen közönbös, habár az utóbbi feltevés alighanem 

 több valószínűséggel bír, mivel megfelel az állatoknak kelettől 

 nyugatnak irányuló vándorösztönének. 



Bolgárország mellett szól az a körülmény, hogy mint Bach- 

 m e t j e w helyesen megjegyzi, mindaddig, a míg a Fekete Ten- 

 ger még tavat alkotott, az eszerint még fennálló szárazföldi úton 

 a lepkék [bevándorolhattak Kis-Ázsiából Európába. De ez aligha- 

 nem csak speciálisan délkeleti fajokra lehetett jelentőséggel, a 

 melyeknek azonban részben a Balkánhegység épen úgy gátat emelt, 

 mint a Kárpátok hegyláncza a szibériai, s illetőleg orosz fajok némi 

 részének. Az utóbbiak egyik-másik faja csak a legújabb időben 

 lépte át a Kárpátokat, mint pl. az Argynnis Laodice Pali., melyet 

 először 1893-ban találtak Erdéiyben. 



A legtöbb szibériai fajra nézve azonban alighanem a legké- 

 nyelmesebb és leginkább használt út Szibéria és Oroszország be- 

 láthatatlan rónáin vezetett. így a galagonya pillangóra nézve is, 

 mely 1800 méterig emelkedik s ennélfogva könnyű volt a Kárpá- 

 tokon átkelnie. A róna lakója lévén, Magyarország rónáin oly vi- 

 szonyokat talált, melyek rája nézve minden tekintetben kedvezők 

 voltak. Ha azután innen a Balkán félszigeten is elterjedt, akkor az 

 1 ottani enyhébb éghajlat épen úgy előnyére vált, holott tovább 

 , nyugati irányban az éghajlat alighanem kevésbbé kedvezett neki. 



Mindenesetre megfontolandó, hogy a pillangó Kasannái, Keleti- 

 \ Oroszországban csak 50 mm. (feszítve) ér el, Kis-Ázsiában pedig 

 I 54 mm, (feszítve) ; szárnyhossza 32 mm.), holott Magyar- és Bol- 

 gárországon 35 — 3772 mm. szárny hosszúság mellett 62 — 64 mm. 

 feszítő szélességre terjed ennélfogva eme két országban különösen 

 kedvező életfeltételekre bukkant. 



Minthogy kétségen kívül igen érdekes lenne értesülnünk 

 arról, vájjon a galagonya pillangó minő nagyságot ér el az összes 

 általa lakott országokban, azt a kérést intézzük az összes entomo- 

 logusokhoz, hogy ebben a tekintetben felvilágosítással szolgáljanak. 



